Document ID: /roh_data/filtered/fineweb-2-filterrobots_roh.jsonl.gz/66760

Las curunas da stizun da «second hand» en plainas. Na betg auter è quai a Glion en la stizun «La Trucca». In cler indizi che nus tuts cumprain dapli che necessari. Nus tuts avain il desideri da ans vestgir bain ed a la moda, dar in accent a nossa identitad e persunalitad cun in agen stil. Ma pudess quai era funcziunar cun vestgadira da segund maun, è quai chaussa dal chau?
La purschida è immensa, la tentaziun da consumar spert e nunponderà è gronda, cunzunt en la rait.
En Vita e Cretta discurrin nus cun la presidenta da l'Uniun da dunnas Glion e psicoterapeuta e tschertgain respostas a dumondas sco: Tge po mintgin da nus far per franar il consum excessiv da vestgadira e stgaffir in ciclus persistent a noss consum da vestgadira?